Premiata Forneria Marconi
Premiata Forneria Marconi (PFM) (ქართ. ჯილდოს მფლობელი მარკონის საცხობი) — იტალიური პროგრესული როკ-ჯგუფი. იგი იყო პირველი იტალიური ჯგუფი, რომელმაც სხვა ქვეყნებში წარმატება მოიპოვა, მოხვდა რა ბრიტანეთის და აშშ-ის ჩარტებში. 1973-1977 წლებში მან გამოსცა ხუთი ალბომი ინგლისური ტექსტებით. ჰქონდა რამდენიმე წარმატებული ევროპული და ამერიკული ტურნე. PFM-მა იტალიურ მუსიკალურ სცენაზე წარადგინა სინთეზატორის ახალი ჟღერადობა. იგი აგრეთვე იყო პირველი კოლექტივი, რომელმაც გააერთიანა იტალიური სიმფონიური, კლასიკური და ხალხური მუსიკა პოპულარული მუსიკის ფარგლებში.